ચોટીલા વિધાનસભા બેઠક પર ઉપરા-ઉપરી પેટા-ચૂંટણીઓ થાળે પડી ત્યાં જ કઠલાલના કોંગ્રેસના ધારાસભ્ય ગોતમ ઝાલાનું નિધન થતાં ફરીવાર પેટા ચૂંટણી આવી પડી હતી. જેમાં ભાજપના કનુભાઇ ડાભી જીત્યા હતા. 182 બેઠકો પૂર્ણ થયા બાદ તત્કાલીન વિધાનસભાના અધ્યક્ષ અશોક ભટ્ટનું નિધન થતાં ખાડિયા બેઠક ખાલી પડી હતી. તેની પેટા-ચૂંટણી યોજાયા બાદ માણસાની બેઠક પરથી 2007માં જીતેલા પ્રો. મંગળદાસ પટેલનું નિધન થતાં ફરીએકવાર 182નો આંકડો ખંડિત થયો હતો. માણસાની ભાજપની આ બેઠક જો કે કોંગ્રેસે જંગી બહુમતીથી જીતી હતી. આમ, 2007 થી 2012ના ગાળામાં એક કરતાં સમય સુધી વિધાનસભા ખંડિત થઈ હતી.